Pete Rugolo

Pietro ”Pete” Rugolo (25. joulukuuta 1915 San Piero Patti, Sisilia, Italia – 16. lokakuuta 2011 Sherman Oaks, Kalifornia, Yhdysvallat) oli italialaissyntyinen jazzmusiikin lauluntekijä ja sovittaja. Hän muutti perheensä mukana Yhdysvaltoihin vuonna 1920. 

Rugolo valmistui San Francisco State Collegesta ja opiskeli säveltämistä Darius Milhaud’n johdolla Mills Collegessa Oaklandissa. Toisen maailmansodan aikana hän soitti Paul Desmondin kanssa armeijan yhtyeessä.

Rugolo teki myöhemmän uransa aikana yhteistyötä muiden muassa Nat King Colen, Stan Kentonin, June Christyn, Peggy Leen ja Four Freshmenin kanssa. Hän saavutti tunnustusta myös työstään televisiosäveltäjänä.

Lähteet

Aiheesta muualla 

Yhdysvaltalaiset lauluntekijät
Yhdysvaltalaiset säveltäjät
Italialaiset lauluntekijät
Italialaiset säveltäjät
Jazzmusiikin säveltäjät‎
Yhdysvaltalaiset jazzmuusikot
Vuonna 1915 syntyneet
Vuonna 2011 kuolleet